De to personer, der blev dræbt efter en 20 minutter lang biljagt fra Støvring til Rold, er nu identificeret. De to personer, der er danske, er kendt af politiet. Der er tale om 38-årig og en 21-årig. De pårørende er underrettet, men politiet vil ikke frigive navnene, da Den Uafhængige Politiklagemyndighed er inde i sagen. De dræbte kørte i en tysk indregistreret Audi A4, der mandag formiddag var røvet på en adresse i Lindholm. -Der er nogen, der bryder ind på adressen til fem personer, der bliver truet til at udlevere nøglerne til bilen, siger Jens Møller Søgaard fra Nordjyllands Politi, der dog ikke kan fortælle, hvorvidt de forurettede personer kendte til de dræbte.

Opsummering:
Politiet kender til de to personer, der blev dræbt i en biljagt mandag.